#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottság

### 2024. Február 26-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. Február 27-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

**1. 11-es Huszár út – Márkus Emília utca folytatásában lévő 2229/2 hrsz-ú út csomópontjában forgalmi rend változás**

Lakossági megkeresés érkezett az Önkormányzathoz, hogy a Márkus Emília utca folytatásában lévő 2229/2 hrsz-ú út és a 11-es Huszár út csomópontjában a 11-es Huszár úton parkoló autók miatt a jelenlegi „Elsőbbségadás kötelező” jelzőtábla kerüljön lecserélésre „Állj! Elsőbbségadás kötelező” jelzőtáblára.

**2. Szabadnép utcában forgalmi rend változás**

Dr. László Győző alpolgármester úrhoz, illetve a körzet Képviselőjéhez érkeztek lakossági megkeresések, hogy a Szabadnép utcában található két útkanyarulat forgalombiztonsága miatt kerüljenek elhelyezésre 30 km-es sebességkorlátozás jelzőtáblák, illetve „Veszélyes útkanyarulat” jelzőtáblák.

**3. Wesselényi Miklós u. 27. szám előtti útszakasz bal oldalára „Megállni tilos” közúti jelzőtábla kihelyezése**

A Concept Line Társasházkezelő Kft. kérelemmel fordult a Városüzemeltetési Osztályhoz annak érdekében, hogy a kezelésükben lévő Wesselényi Miklós utca 38. szám alatti társasház felől a Wesselényi Miklós utcára történő biztonságos kihajtási lehetőség biztosított legyen, ezért a Wesselényi Miklós utca 27. szám előtti szakaszon kerüljön várakozási, vagy megállási korlátozást elrendelő közúti jelzőtábla kihelyezésre.

A megkereséshez csatolt fényképekkel támasztották alá kérésüket, amelyeken látszik, hogy a Wesselényi Miklós utca 27. szám előtt szakaszon az út bal oldalán lévő „előjelző nyíl” burkolati jeleken (KRESZ 18. § (1) e) pont) várakozó gépjárművek akadályozzák a Wesselényi utca 38. szám alatti társasházból a kihajtást, a Honvéd úton balra történő szabályos kanyarodási lehetőségét.

Fentiek alapján javasolom, hogy kerüljön kihelyezésre a Wesselényi Miklós utca 27. szám alatti ingatlan személyi bejárója és a Honvéd út közötti útszakaszra hatályos - a közúti közlekedés szabályairól szóló 1/1975. (II.5.) KPM-BM együttes rendelet (KRESZ) 15. § (1) bekezdés a) pont (60. ábra) szerinti - „Megállni tilos” közúti jelzőtábla.

**4. Jókai Mór utcában a Szent István parknál lévő kijelölt gyalogátkelőhely forgalomtechnikai átalakítása**

A Jókai Mór utcában a Szent István parknál lévő gyalogátkelőhelyen az elmúlt időszakban történt sajnálatos gyalogos gázolás miatt Szuhai Viktor képviselő kezdeményezte a gyalogátkelőhely forgalomtechnikai átalakítását. A kijelölt gyalogátkelőhely a Közlekedési Hatóság engedélyével létesült az akkor érvényben lévő jogszabályoknak, előírásoknak megfelelően.

A kijelölt gyalogátkelőhely biztonságosabbá tétele érdekében az Önkormányzat az alábbi intézkedéseket tervezi bevezetni.

* A gyalogátkelőhely előtt és után 30-30 méter hosszban záróvonal festése,
* Gyalogátkelőhely jelzőtáblák megismétlése a bal oldalon is az átkelő előtt, illetve a „Gyalogátkelőhely” jelzőtáblák lecserélése FNS (fluor-neon sárga) keretes kivitelű jelzőtáblákra,
* A gyalogátkelőhely előtt mindkét forgalmi irány részére előzési tilalom bevezetése, a „Gyalogátkelőhely” veszélytjelző táblák lecserélése FNS (fluor-neon sárga) keretes kivitelű jelzőtáblákra, valamint „Gyalogátkelőhely veszélytjelző burkolati jelek felfestése,
* A gyalogátkelőhely előtt és után a parkolósávban a parkolás megszüntetése forgalom elől elzárt terület felfestésével (átkelő előtt 13 méter hosszban, átkelő után 7 méter hosszban),
* A „Gyalogátkelőhely” jelzőtáblát részben takaró fa kivágása,
* A teljes útszakaszon a „Főútvonal” jelzőtáblák levétele.

**5. Király utcában 30 km-es sebességkorlátozás bevezetése**

A körzet Képviselőjétől érkezett megkeresés a Városüzemeltetési Osztályhoz, hogy a Király utca teljes szakaszán kerüljön bevezetésre 30 km-es sebességkorlátozás. Az Osztály megkereste a Szombathelyi Rendőrkapitányságot, hogy a kért korlátozás bevezetésének alátámasztására az elmúlt 3 évre vonatkozóan az esetleges baleseti adatokról kimutatást, valamint szakmai álláspontját küldje meg.

A Rendőrség az alábbiakról tájékoztatott:

A Király utca, a Március 15. tér és Széll Kálmán utca közötti szakaszán egyirányú forgalom van, az úttest mindkét oldalán kiépített parkolókkal, a Széll Kálmán és Kisfaludy Sándor utca közötti szakaszán kétirányú a forgalom, az egyik oldalon kiépített parkolókkal. Mivel az épületek ezen útszakaszon utcafrontiak, többszintes zárt beépítésűek, a járművek – főképp gyorsítási- zaját nagymértékben fel tudják erősíteni.

2021. évben 2 anyagi káros baleset történt, részesei személygépjármű vezetők, okok: egy esetben figyelmetlen, gondatlan vezetés, egy esetben haladás az úton.

2022. évben 3 anyagi káros baleset történt, részesei személygépjármű vezetők, okai: két esetben figyelmetlen, gondatlan vezetés, egy esetben hátramenet szabályainak megsértése.

2023. évben 7 baleset történt, részesei személygépjármű vezetők, valamint egy esetben segédmotor kerékpár vezetője, ok: három esetben figyelmetlen, gondatlan vezetés, két esetben hátrameneti szabályok megsértése, két esetben elsőbbség meg nem adása. Ezen 7 balesetből egy elsőbbség meg nem adása járt személyi sérüléssel, a többi anyagi kárral végződött.

Az út szerkezete alapján, (rövid egyenes szakaszok, részben szűk útpálya miatt) a sebességkorlátozás betartásának műszeres ellenőrzése a Király utcában lehetetlen, ezért a korlátozás betartatása a Rendőrség álláspontja alapján forgalomlassító bordák telepítésével érne el hatást. A bordák telepítése viszont tovább növelné a zajterhelést, melyet a bordákon áthaladó járművek keltenének.

A Rendőrség álláspontját figyelembe véve nem indokolt a 30 km-es sebességkorlátozás bevezetése.

**6. Markusovszky Lajos utcában a Kórház bejáratánál kijelölt gyalogátkelőhely kialakítása**

A Markusovszky Lajos utcában a Kórház bejárata előtti szakaszon kijelölt gyalogos-átkelőhely létesítésére vonatkozó tervdokumentáció 2020. szeptember hónapban készült. Az előterjesztés 1. mellékletében szereplő helyszínrajz szerint az engedéllyel rendelkező gyalogos-átkelő kialakításával az utcában 6 db parkolóhely kerülne megszűntetésre. A terv elkészültét követően a volt Sportigazgatóság helyén 2021. évben megépült az Egészségügyi Alapellátó Központ, mellyel a Markusovszky u-i telekbejárat áthelyezése is megvalósult. A Sugár u. – Horváth B. krt. csomópontban körforgalmi csomópont létesült 2023. évben. Az átépítések ismeretében a Városüzemeltetési Osztály vizsgálta a gyalogos-átkelőhely oly módon történő kialakítását a Kórház főbejárata és az Egészségügyi Alapellátó Központ bejárata közötti szakaszon, hogy az a lehető legkevesebb parkolóhely megszűntetésével járjon. Az előterjesztés 2. mellékletében szereplő javaslat szerint a volt Sportigazgatóság átépített gépkocsi bejárata helyén van lehetőség a gyalogos-átkelőhely kialakítására, amely 2-3 db parkolóhely megszűntetésével történhet. A vizsgálat során a Rendőrség és a Közlekedési Hatóság állásfoglalását is megkértük.

A Rendőrség tájékoztatása szerint az elmúlt 3 évben a baleseti adatok az alábbiak szerint alakultak:

- 2021. évben nem történt rendőri intézkedés.

- 2022. évben 3 anyagi káros baleset történt, részesei személygépjármű vezetők voltak, okai: mindhárom esetben figyelmetlen, gondatlan vezetés.

- 2023. évben 2 anyagi káros baleset történt, melynek részesei személygépjármű vezetők, okok: egy esetben figyelmetlen, gondatlan vezetés, egy esetben kanyarodási szabályok megsértése.

A Markusovszky Lajos utca osztott pályás útszakasz, ahol mindkét forgalmi irány mellett útburkolati jellel felfestett parkolók kerültek kialakításra. Az úttest szélessége, illetve a parkoló járművek, valamint a jellemző célforgalom okán a járművek sebessége alacsonynak mondható. A Rendőrség álláspontja szerint a kijelölt gyalogátkelőhely kialakítása a gyalogosok védelmét szolgálná, annak ellenére is, hogy gyalogos baleset az adott útszakaszon nem történt, valamint a járművek sebessége alacsonynak mondható.

A Közlekedési Hatóság a kórház bejárata elé tervezett gyalogos átkelőhely kijelölése kapcsán kifogást nem emelt, azzal a feltétellel létesíthető, hogy a felállóhelyen lévő gyalogosok az előírt 50 m távolságból észlelhetőek legyenek és ne csak a várakozó autók közül kiálló fejek, hanem a gyalogosközlekedés közforgalmú létesítményeinek tervezése útügyi műszaki előírásban foglaltak is maradéktalanul teljesüljenek.

Fentiek alapján javaslom, hogy az előterjesztés 2. mellékletében szereplő helyszínen kerüljön kialakításra gyalogos-átkelőhely.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. február „ ”**

 /: **Horváth Soma** :/

**HATÁROZATI JAVASLAT**

**….…./2024. (II.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság egyetért azzal, hogy a Márkus Emília utca folytatásában lévő 2229/2 hrsz-ú út és a 11-es Huszár út csomópontjában a 11-es Huszár úton parkoló autók miatt a jelenlegi „Elsőbbségadás kötelező” jelzőtábla kerüljön lecserélésre „Állj! Elsőbbségadás kötelező” jelzőtáblára.
2. A Bizottság egyetért azzal, hogy a Szabadnép utcában található két útkanyarulat forgalombiztonsága miatt kerüljenek elhelyezésre 30 km-es sebességkorlátozás jelzőtáblák, illetve „Veszélyes útkanyarulat” jelzőtáblák.
3. A Bizottság egyetért azzal, hogy kerüljön kihelyezésre a Wesselényi Miklós utca 27. szám alatti ingatlan személyi bejárója és a Honvéd út közötti útszakaszra hatályos „Megállni tilos” közúti jelzőtábla.
4. A Bizottság egyetért azzal, hogy a Jókai Mór utcában a Szent István parknál lévő kijelölt gyalogátkelőhely biztonságosabbá tétele érdekében az alábbi forgalomtechnikai intézkedések kerüljenek bevezetésre.
* A gyalogátkelőhely előtt és után 30-30 méter hosszban záróvonal festése,
* Gyalogátkelőhely jelzőtáblák megismétlése a bal oldalon is az átkelő előtt, illetve a „Gyalogátkelőhely” jelzőtáblák lecserélése FNS (fluor-neon sárga) keretes kivitelű jelzőtáblákra,
* A gyalogátkelőhely előtt mindkét forgalmi irány részére előzési tilalom bevezetése, a „Gyalogátkelőhely” veszélytjelző táblák lecserélése FNS (fluor-neon sárga) keretes kivitelű jelzőtáblákra, valamint „Gyalogátkelőhely veszélytjelző burkolati jelek felfestése,
* A gyalogátkelőhely előtt és után a parkolósávban a parkolás megszüntetése forgalom elől elzárt terület felfestésével (átkelő előtt 13 méter hosszban, átkelő után 7 méter hosszban),
* A „Gyalogátkelőhely” jelzőtáblát részben takaró fa kivágása,
* A teljes útszakaszon a „Főútvonal” jelzőtáblák levétele.
1. A Bizottság egyetért a Király utcában 30 km-es sebességkorlátozás bevezetésével kapcsolatosan a Rendőrség álláspontjával, a 30 km-es sebességkorlátozás bevezetését nem támogatja.
2. A Bizottság a Markusovszky Lajos utcában a Kórház főbejárata és az Egészségügyi Alapellátó Központ bejárata közötti szakaszon kijelölt gyalogos-átkelőhely létesítésével egyetért az előterjesztés 2. melléklet szerinti helyszínen. A Bizottság felkéri a polgármestert, hogy a tervezési feladatok elvégzéséhez szükséges eljárást, valamint a szerződés előkészítését indítsa el a 2024. évi költségvetés „Évközi tervezések, útfelújítás tervezések, egyéb tervezések” előirányzat terhére.
3. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 1-4. pont esetén: 2024. május 30.

 5. pont esetén: azonnal

 6. pont esetén: 2024. évi költségvetési rendelet megalkotását követően

**HATÁROZATI JAVASLAT**

**….…./2024. (II.27.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Márkus Emília utca folytatásában lévő 2229/2 hrsz-ú út és a 11-es Huszár út csomópontjában a 11-es Huszár úton parkoló autók miatt a jelenlegi „Elsőbbségadás kötelező” jelzőtábla kerüljön lecserélésre „Állj! Elsőbbségadás kötelező” jelzőtáblára.
2. A Bizottság egyetért azzal, hogy a Szabadnép utcában található két útkanyarulat forgalombiztonsága miatt kerüljenek elhelyezésre 30 km-es sebességkorlátozás jelzőtáblák, illetve „Veszélyes útkanyarulat” jelzőtáblák.
3. A Bizottság egyetért azzal, hogy kerüljön kihelyezésre a Wesselényi Miklós utca 27. szám alatti ingatlan személyi bejárója és a Honvéd út közötti útszakaszra hatályos „Megállni tilos” közúti jelzőtábla.
4. A Bizottság egyetért azzal, hogy a Jókai Mór utcában a Szent István parknál lévő kijelölt gyalogátkelőhely biztonságosabbá tétele érdekében az alábbi forgalomtechnikai intézkedések kerüljenek bevezetésre.
* A gyalogátkelőhely előtt és után 30-30 méter hosszban záróvonal festése,
* Gyalogátkelőhely jelzőtáblák megismétlése a bal oldalon is az átkelő előtt, illetve a „Gyalogátkelőhely” jelzőtáblák lecserélése FNS (fluor-neon sárga) keretes kivitelű jelzőtáblákra,
* A gyalogátkelőhely előtt mindkét forgalmi irány részére előzési tilalom bevezetése, a „Gyalogátkelőhely” veszélytjelző táblák lecserélése FNS (fluor-neon sárga) keretes kivitelű jelzőtáblákra, valamint „Gyalogátkelőhely veszélytjelző burkolati jelek felfestése,
* A gyalogátkelőhely előtt és után a parkolósávban a parkolás megszüntetése forgalom elől elzárt terület felfestésével (átkelő előtt 13 méter hosszban, átkelő után 7 méter hosszban),
* A „Gyalogátkelőhely” jelzőtáblát részben takaró fa kivágása,
* A teljes útszakaszon a „Főútvonal” jelzőtáblák levétele.
1. A Bizottság egyetért a Király utcában 30 km-es sebességkorlátozás bevezetésével kapcsolatosan a Rendőrség álláspontjával, a 30 km-es sebességkorlátozás bevezetését nem támogatja.
2. A Bizottság a Markusovszky Lajos utcában a Kórház főbejárata és az Egészségügyi Alapellátó Központ bejárata közötti szakaszon kijelölt gyalogos-átkelőhely létesítésével egyetért az előterjesztés 2. melléklet szerinti helyszínen. A Bizottság felkéri a polgármestert, hogy a tervezési feladatok elvégzéséhez szükséges eljárást, valamint a szerződés előkészítését indítsa el a 2024. évi költségvetés „Évközi tervezések, útfelújítás tervezések, egyéb tervezések” előirányzat terhére.
3. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** 1-4. pont esetén: 2024. május 30.

 5. pont esetén: azonnal

 6. pont esetén: 2024. évi költségvetési rendelet megalkotását követően